เปิดใจ มาดามแป้ง นางฟ้าลูกหนัง พร้อมเขียนประวัติศาสตร์บอลไทย
สำหรับกีฬาฟุตบอล ซึ่งได้รับความนิยมอย่างล้นหลามทั่วโลก แน่นอนว่าส่วนใหญ่คงคิดว่าผู้ชายคือเพศที่คอยสร้างสรรค์และพัฒนาให้กีฬาประเภทนี้ มีความก้าวหน้าไปอย่างไม่หยุดนิ่ง แต่หารู้ไม่ว่าแท้จริงแล้ว ในวงการฟุตบอลทั่วโลก ต่างก็มีผู้หญิงเป็นหนึ่งในฟันเฟืองสำคัญในการพัฒนาด้วยเช่นกัน,วงการลูกหนังเมืองไทย ปฏิเสธไม่ได้ว่า ในช่วงหลายปีที่ผ่านมา ชื่อของ ,มาดามแป้ง นวลพรรณ ล่ำซำ, คือหนึ่งในบุคคลที่ช่วยพัฒนา ทุ่มเททั้งแรงกายแรงใจให้กับฟุตบอลไทยอย่างไม่หยุดนิ่ง โดยเฉพาะในไทยพรีเมียร์ลีก ฤดูกาลล่าสุด ที่เข้ามาเป็นผู้บริหารของทีมฟุตบอล ที่มีความเก่าแก่อีกแห่งหนึ่งของเมื่องไทย อย่าง สโมสรท่าเรือ เอฟซี หรือการท่าเรือแห่งประเทศไทย ทำให้เป็น ทอล์ค ออฟ เดอะ ทาวน์ ชนิดเซอร์ไพรส์คนทั้งวงการ และวันนี้ ทีมข่าวกีฬาไทยรัฐออนไลน์ ได้มีโอกาสพูดคุยเปิดใจกับนางฟ้าแห่งวงการฟุตบอลไทย ถึงประเด็นในการทำงานกับทีมฟุตบอลหญิงทีมชาติไทย ซึ่งจะลุยศึกฟุตบอลโลกครั้งแรกในประวัติศาสตร์ ที่ประเทศแคนาดา ช่วงกลางปีนี้ พร้อมกับเป้าหมายในการเข้ามารับตำแหน่งบิ๊กบอสของทีมท่าเรือ เอฟซี,สำหรับสาเหตุของการก้าวเข้าไปสัมผัสกับกลิ่นสาบลูกหนังในชีวิตครั้งแรกนั้น มาดามแป้ง เผยว่า เป็นเพราะความประทับใจกีฬาฟุตบอล กระทั่งก้าวเข้ามาสู่วงการฟุตบอลไทยอย่างเต็มตัวครั้งแรกในฐานะแม่ทัพฟุตบอลหญิงไทย,หลังจากเข้ามาทำทีมแม่เนื้ออ่อนทีมชาติไทยอย่างเต็มตัว ทำให้ความสนใจในกีฬาฟุตบอลเริ่มมีมากขึ้น ,มาดามแป้ง ,ไม่ปฏิเสธว่าการเข้ามาทำทีมท่าเรือ ก็เป็นเพราะความประทับใจในหลายส่วน โดยเฉพาะความทุ่มเทของกองเชียร์พันธุ์แท้ ที่เป็นมนต์เสน่ห์ให้อยากลองเข้ามาสัมพันธ์กับทีมดังแห่งย่านคลองเตย,เสน่ห์ที่อยู่คู่กับทีมท่าเรือ คือ กองเชียร์คลองเตย อาร์มี่ แฟนบอลพันธ์ุแท้ที่มีคาแรกเตอร์ในการเชียร์ที่ดุดัน ไม่มีหมดตลอด 90 นาที รวมถึงเหนียวแน่น ทั้งการเชียร์ในบ้านและนอกบ้าน ซึ่งอาจจะดูขัดกับภาพลักษณ์ของผู้เป็นประธานสโมสร แต่ประเด็นนี้ มาดามแป้ง เคลียร์ชัดว่า ไม่น่าเป็นห่วงแต่อย่างใด เพราะหากได้ลองสัมผัสกับแฟนบอลพันธ์ุแท้แล้ว จะพบว่ามีความรักในสโมสรอย่างแท้จริง ไม่มีความรุนแรงอย่างที่หลายคนเข้าใจ,ในขณะที่ผลงานของทีมยังไม่เป็นที่พอใจมากนัก ทำให้ภาระหนักไปตกอยู่ที่กุนซือใหญ่ของทีม ซึ่งครั้งหนึ่งเคยได้ชื่อว่า เป็นผู้เชี่ยวชาญด้านการหนีตกชั้นกับทีม ,ปลาทูคะนอง สมุทรสงคราม เอฟซี, แต่กระนั้นก็ยังมีข่าวลืออย่างหนาหูว่า บอร์ดพร้อมปลด น้าฉ่วย สมชาย ฉวยบุญชุม ออกจากตำแหน่งเพื่อหาผู้ที่มีความสามารถเข้ามากู้วิกฤติ แต่ประธานทีมท่าเรือคนปัจจุบัน ยืนยันอย่างชัดเจนว่า พร้อมให้โอกาสกุนซือลูกหม้อของทีมในการพิสูจน์ตัวเองและกู้วิกฤติต่อไป โดยไม่มีการปลดจากตำแหน่งแต่อย่างใด,ส่วนเป้าหมายในระยะยาวของนางฟ้าแห่งแพท สเดเตี้ยม ที่คาดหวังต่อทีมการท่าเรือ เอฟซีนั้น คุณนวลพรรณ ล่ำซำ เผยว่า ต้องการพัฒนาให้ทีมศักยภาพและความเป็นมืออาชีพในทุกด้าน และเพื่อช่วงสนับสนุนทีมชาติให้มีความแข็งแกร่งเพิ่มขึ้นไปอีก รวมทั้งสถาปนาทีมดังแห่งย่านคลองเตยให้ขึ้นไปอยู่ในท็อปไฟว์ของไทยอย่างเต็มภาคภูมิ,ส่วนอีกหนึ่งหน้าที่ที่ทำมาเป็นอย่างดีตลอด 6 ปีที่ผ่านมา คือ การดูแลทีมฟุตบอลทีมชาติหญิงของไทย ให้มีพัฒนาการที่รุดหน้า เพื่อก้าวขึ้นมาอยู่ในระดับหัวแถวของเอเชีย เทียบเท่ากับญี่ปุ่น, เกาหลีใต้ และจีน โดยล่าสุด ได้ส่งทีมแม่เนื้ออ่อนไปเก็บตัวที่เนเธอร์แลนด์ เป็นเวลาถึง 1 เดือนเต็ม เพื่อเก็บเกี่ยวประสบการณ์ ก่อนลุยศึกฟุตบอลโลกหญิงที่แคนาดา ,นอกจากการเตรียมตัวที่ดีแล้ว การวางแผนที่ยอดเยี่ยม ก็เป็นสิ่งที่จำเป็นไม่ยิ่งหย่อนไปกว่ากัน ซึ่งทีมหญิงไทยชุดนี้ มีการเก็บตัวที่ต่อเนื่อง ยาวนานกว่า 9 เดือน เพื่อรับศึกกับการแข่งขันที่อาจมีช่วงคาบเกี่ยวกันอย่างไม่มีปัญหา,นางฟ้าแห่งวงการลูกหนังไทย ยังได้กล่าวทิ้งท้ายถึงวงการฟุตบอลไทย ที่อยากจะเห็นความเป็นนำ้หนึ่งใจเดียวกัน และสปิริตที่ดีทั้งในและนอกสนาม โดยได้ย้ำกับลูกทีมทุกคน โดยเฉพาะนักฟุตบอลหญิงทีมชาติไทย ที่ต้องทุ่มเทอย่างสุดพลัง เพื่อชื่อเสียงของชาวไทยทั้งประเทศ,ทั้งหมดคือ บางเสี้ยวบางตอนของนางฟ้าแห่งวงการฟุตบอล ตลอด 6 ปี ที่คลุกคลีอยู่ในวงการลูกหนัง ที่ช่วยผลักดันให้แม่เนื้ออ่อนสาวไทย ได้ก้าวไปเทียบชั้นในระดับโลกแล้วในปัจจุบัน และกำลังช่วยเขียนหน้าประวัติศาสตร์ของทีมลูกหนังเก่าแก่อย่างทีมท่าเรือ เอฟซี ให้กลับมาผงาดในลีกสูงสุดของเมืองไทยให้ได้อีกครั้ง
สำหรับกีฬาฟุตบอล ซึ่งได้รับความนิยมอย่างล้นหลามทั่วโลก แน่นอนว่าส่วนใหญ่คงคิดว่าผู้ชายคือเพศที่คอยสร้างสรรค์ และพัฒนาให้กีฬาประเภทนี้มีความก้าวหน้าไปอย่างไม่หยุดนิ่ง
มาดามแป้ง,นวลพรรณ ล่ำซำ,ทีมฟุตบอลหญิงทีมชาติไทย,ทีมการท่าเรือ,ท่าเรือ เอฟซี,สกู๊ปข่าว,ข่าว,ข่าวกีฬา,ไทยรัฐออนไลน์,ฟุตบอลหญิงชิงแชมป์โลก